Na podlagi določil 21. in 48a. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K) in 28. člena Statuta Občine Škofja Loka (Uradno glasilo slovenskih občin, št. 23/2021 – uradno prečiščeno besedilo in št. 62/2024) je župan občine dne 14. 3. 2025 sprejel

**PRAVILA O POSTOPKU IZVEDBE PARTICIPATIVNEGA PRORAČUNA V OBČINI ŠKOFJA LOKA**

1. člen

(Predmet urejanja)

1. Ta pravila določajo postopek izvedbe participativnega proračuna v Občini Škofja Loka.
2. Participativni proračun v Občini Škofja Loka se imenuje »NAŠA LOKA«.
3. Namen participativnega proračuna v Občini Škofja Loka je spodbujanje aktivne participacije in vključenosti občanov, dvig kakovosti bivanja v lokalnem okolju in krepitev skupnosti.
4. V tem pravilniku uporabljeni izrazi, ki se nanašajo na osebe in so zapisani v moški slovnični obliki, so uporabljeni kot nevtralni za ženski in moški spol.
5. člen

(Začetek postopka)

1. Postopek izvedbe participativnega proračuna v Občini Škofja Loka se začne s sklepom župana, ki določa način priprave participativnega proračuna v skladu s tem pravilnikom.
2. Sklep iz prejšnjega odstavka določa:

* višino sredstev za izvedbo participativnega proračuna v občini Škofja Loka za posamezno leto,
* število in obseg območij občine Škofja Loka za potrebe izvedbe participativnega proračuna ter
* obseg sredstev ločeno za posamezno območje.

1. člen

(Strokovna komisija)

1. Postopek za dodelitev sredstev po teh pravilih vodi strokovna komisija, ki jo s pisnim sklepom imenuje župan. Komisijo sestavlja 5 članov, in sicer predsednik in štirje člani.
2. Strokovno podporo komisiji nudi občinska uprava.
3. Predsednik in člani strokovne komisije ne smejo biti s prejemniki sredstev interesno povezani v smislu poslovne povezanosti, sorodstvenega razmerja, v zakonski zvezi ali svaštvu ali v izvenzakonski skupnosti. V primeru nastopa elementov interesne povezanosti se je predsednik ali član strokovne komisije dolžan iz tistega dela postopka ustrezno izločiti.
4. člen

(Javni poziv)

1. Javni poziv občanom za oddajo projektnih predlogov pripravi občinska uprava, potrdi strokovna komisija, objavi pa župan.
2. Javni poziv vsebuje:

* ime in sedež uporabnika proračuna, ki dodeljuje sredstva,
* pravno podlago za izvedbo javnega poziva,
* namen in cilje javnega poziva,
* razdelitev Občine Škofja Loka na območja za potrebe javnega poziva,
* okvirno višino razpoložljivih sredstev po območjih,
* navedbo osnovnih pogojev za kandidiranje na javnem pozivu,
* način izvedbe izbora predlaganih projektov,
* postopek izvedbe javnega poziva,
* kraj in čas, kjer lahko zainteresirani pridobijo obrazec za oddajo projektnega predloga, in način oddaje projektnega predloga,
* rok, do katerega morajo biti predloženi projektni predlogi,
* rok odpiranja in pregleda projektnih predlogov,
* način glasovanja o primernih projektnih predlogih
* datum glasovanja,
* rok in način seznanitve vlagateljev o izidu glasovanja in
* druge potrebne informacije za izvedbo postopka.

1. Obvestilo o javnem pozivu se objavi v občinskem glasilu, javni poziv pa na spletni strani občine.
2. člen

(Oddaja projektnih predlogov)

1. Predlagatelj projektnih predlogov je lahko posamezni občan ali skupina občank s stalnim prebivališčem v pripadajoči krajevni skupnosti, ki do dne oddaje pobude dopolni 16 let. Izjema od tega pravila je možna v primeru, da se v posamezni izvedbi procesa določi dodaten proces za posebno skupino občank in občanov, za kar se upravičene osebe določi s sklepom o začetku postopka.
2. Vsak predlagatelj lahko odda največ 2 predloga. Če gre za skupine, lahko kot podpisnik ali sopodpisnik nastopa največ v dveh skupinah predlagateljev.
3. Občani projektne predloge oddajo v spletno aplikacijo na spletni strani Občine Škofja Loka, po pošti ali osebno v glavni pisarni Občine Škofja Loka v roku, določenem z javnim pozivom.
4. Če projektni predlogi niso vloženi v spletni aplikaciji, se oddajo na posebnem obrazcu, ki bo skupaj z javnim pozivom objavljen na spletni strani Občine Škofja Loka.
5. Projektne predloge, oddane skladno z določili druge točke tega člena, občinska uprava vnese v spletno aplikacijo.
6. člen

(Zbiranje projektnih predlogov)

1. Po poteku roka za oddajo projektnih predlogov vse oddane projektne predloge zbere občinska uprava Občine Škofja Loka.
2. člen

(Preverjanje skladnosti projektnih predlogov)

1. Vse prejete projektne predloge občinska uprava v roku, ki je določen v javnem pozivu, najprej pregleda v skladu s pogoji, ki so določeni v drugi točki tega člena in navedeni v javnem pozivu.
2. Občinska uprava presodi, ali projektni predlog zadostuje naslednjim pogojem:

* prispeva k uresničevanju javnega interesa na območju Občine Škofja Loka,
* je takšne narave, da bo nosilec projekta lahko Občina Škofja Loka,
* je skladen z razvojnimi usmeritvami občine, opredeljenimi z veljavnimi razvojnimi programi, s strategijami in programi razvoja posameznih področij,
* izveden bo na območju občine,
* ni uvrščen v proračun občine in ne ustreza pogojem za nepovratna finančna sredstva, ki jih predlagatelji lahko pridobijo na razpisih Občine Škofja Loka,
* se ne navezuje na vzdrževanje, gradnjo ali popravilo cestnih površin ali komunalne infrastrukture (oskrba s pitno vodo, odvajanje in čiščenje odpadnih voda),
* ne predlaga izvedbe in financiranja že obstoječe in financirane redne dejavnosti,
* v zadnjih petih (5) letih še ni bil (so)financiran iz proračuna Občine Škofja Loka,
* je finančno ovrednoten med 1.500 in 15.000 EUR z DDV.

1. Če projektni predlog izpolnjuje pogoje, določene v prejšnjem odstavku tega člena, se uvrsti v postopek preverjanja izvedljivosti projektnega predloga.
2. Za projektne predloge, ki ne izpolnjujejo pogojev, določenih v drugem odstavku tega člena, občinska uprava pripravi kratko obrazložitev, zakaj se ne uvrstijo v nadaljnje preverjanje.
3. Celotna dokumentacija s skladnimi in neskladnimi projektnimi predlogi in obrazložitvijo se pripravi za nadaljnji vsebinski pregled in pregled izvedljivosti občinske uprave ter za odločanje strokovne komisije.
4. V primeru nejasnosti projektnega predloga je občinska uprava dolžna preveriti potrebne podatke in vsebine pri vlagatelju projektnega predloga ter o pridobljeni informaciji narediti uradni zaznamek v zadevi.
5. . člen

(Preverjanje izvedljivosti projektnih predlogov)

1. Vse projektne predloge, ki izpolnjujejo pogoje iz drugega odstavka 7. člena, občinska uprava vsebinsko pregleda z vidika izvedljivosti. Pri tem občinska uprava še posebej preveri časovni, ekonomski oz. finančni, zakonodajni, zemljiško-knjižni vidik, kakor tudi vidik vzdržnosti izvedenega projekta.
2. Po preveritvi izvedljivosti občinska uprava pripravi obrazložitev in ustrezna pojasnila za strokovno komisijo.
3. člen

(Dokončna presoja in potrditev projektnih predlogov)

* 1. Za končno presojo in potrditev projektnih predlogov, primernih za glasovanje, je pristojna strokovna komisija.
  2. Na podlagi obrazložitev občinske uprave strokovna komisija pripravi končni seznam skladnih in izvedljivih projektov po posameznih območjih občine za glasovanje.
  3. Na glasovanje se uvrstijo vsi projektni predlogi, za katere je v predhodnih postopkih ugotovljena skladnost, kot je določena v 7. členu tega pravilnika, in izvedljivost, kot je določena v 8. členu tega pravilnika.
  4. Strokovna komisija lahko predlaga, da se zaradi možnosti izvedbe in finančnega okvirja posamezni projektni predlog delno prilagodi oziroma spremeni oziroma se dva ali več enakih projektnih predlogov združi v en projektni predlog, o čemer mora obvestiti predlagatelje projektov.
  5. Strokovna komisija, skladno z javnim pozivom, pripravi končni seznam projektnih predlogov za glasovanje.
  6. Strokovna komisija potrdi tudi seznam neskladnih in neizvedljivih projektnih predlogov, ki se skupaj s pojasnilom zavrnitve objavi na spletni strani Občine Škofja Loka.
  7. Na podlagi odločitve strokovne komisije sklepe o zavrnitvi izda občinska uprava.

1. člen

(Objava projektnih predlogov za glasovanje)

* 1. Po potrditvi seznama projektnih predlogov, ki se uvrstijo na glasovanje, občinska uprava pripravi vabilo občanom na glasovanje po posameznih območjih, ki ga objavi župan.
  2. Vabilo s seznamom projektnih predlogov za glasovanje se objavi na spletni strani Občine Škofja Loka.
  3. Vabilo vsebuje:
* seznam projektnih predlogov, ki so uvrščeni v glasovanje na posameznem območju, skupaj s povzetkom projektnega predloga ter oceno vrednosti, preverjeno oziroma dopolnjeno s strani občinske uprave,
* navodilo o načinu glasovanja,
* datum in čas glasovanja,
* upravičence do glasovanja ter
* vse druge potrebne informacije za izvedbo glasovanja.

1. člen

(Glasovanje)

1. Glasovanje poteka na spletni strani ali osebno na sedežu Občine Škofja Loka, v roku, določenem v vabilu za glasovanje.
2. Glasovanje poteka na sedežu Občine Škofja Loka, in sicer na datum, določen v vabilu za glasovanje.
3. Ne glede na določila prejšnjega odstavka se lahko glasovanje izvaja tudi na drugih lokacijah, kar se določi v vabilu na glasovanje.
4. Navodila za glasovanje in upravičenci do glasovanja so natančno določeni v vabilu za glasovanje.
5. Vsak občan lahko glasuje za tri projektne predloge, ki jih razvrsti na prvo, drugo in tretje mesto. Posameznemu projektnemu predlogu bo tako lahko podelil 3, 2 ali 1 točko. Glasuje lahko za projekte iz svojega območja, glas pa lahko odda preko spletne aplikacije ali osebno na sedežu občine.
6. člen

(Uradni rezultati glasovanja)

1. Uradne rezultate glasovanja objavi občinska uprava Občine Škofja Loka na spletni strani Občine Škofja Loka.
2. člen

(Izglasovani in potrjeni projektni predlogi)

1. Po izvedbi glasovanja in pridobitvi uradnih rezultatov glasovanja strokovna komisija razvrsti izglasovane projektne predloge glede na število prejetih glasov ter jih potrdi kot izbrane glede na razpoložljiva sredstva za posamezno območje.
2. Za posamezno območje se glede na izid glasovanja po vrstnem redu potrdi toliko projektnih predlogov, kolikor je razpoložljivih sredstev za določeno območje, in sicer tako, da se projektni predlogi razvrstijo po vrsti tako, da si sledijo od tistega z največ prejetimi glasovi do tistega z najmanj prejetimi glasovi. Če imata dva ali več projektnih predlogov enako število glasov in obeh oziroma vseh ni mogoče potrditi za izvedbo, o tem, kateri projektni predlog bo izveden, odloči strokovna komisija.
3. Projektnih predlogov komisija med seboj ne sme kombinirati na način, da bi spremenila vrstni red izglasovanih projektnih predlogov z namenom, da bi se lahko izvedlo večje število projektnih predlogov oziroma da bi zagotovila izvedbo projektnega predloga, ki ni dobil zadostnega števila glasov glede na druge projektne predloge.
4. Razdelitev preostanka sredstev je v pristojnosti strokovne komisije, ki mora pri tem upoštevati vrstni red izglasovanih projektnih predlogov.
5. Strokovna komisija pripravi predlog projektov za uvrstitev v proračun Občine Škofja Loka za naslednje leto najkasneje v 30-tih dneh po preteku glasovanja. Predlog projektov za uvrstitev v proračun strokovna komisija posreduje občinski upravi, ki izvede ustrezen upravni postopek.
6. Župan na spletni strani objavi končni izbor projektov, ki se bodo izvedli.
7. člen

(Izvedba projektov)

* 1. Potrjeni projekti se uvrstijo v proračun Občine Škofja Loka.
  2. Potrjene projekte občinska uprava izvede skladno s sprejetim proračunom Občine Škofja Loka in v skladu s predpisi, ki določajo način izvrševanja proračuna.

1. člen

(Končno poročilo strokovne komisije)

* 1. Strokovna komisija po zaključku proračunskega leta pripravi končno poročilo o izvedenih projektih, ki ga posreduje županu, ki ga objavi na spletni strani.

1. člen

(Višina sredstev in razdelitev območij)

1. Višina razpoložljivih sredstev, ki bodo zagotovljena za izvedbo izbranih projektov, bodo določena v sklepu župana iz 2. člena tega pravilnika.
2. V Občini Škofja Loka oblikuje 11 območij, ki ustrezajo določenim mejah krajevnih skupnosti.
3. člen

(Veljavnost)

* 1. Ta pravilnik začne veljati naslednji dan po objavi na spletni strani Občine Škofja Loka.